Solista de muzică populară Ileana Ciuculete s-a stins din viață pe 14 martie 2017. La doi și jumătate de la decesul artistei, a părăsit această lume, într-un teribil accident de mașină, și soțul ei, Cornel Galeș. Elena Merișoreanu e de părere că decesul lor, într-un timp atât de scurt, nu este deloc o coincidență: "Ileana l-a luat la ea, n-a putut sta fără el, acolo, în Cer! Așa se zice, pe la țară, când doi soți se prăpădesc atât repede, unul după altul!", ne-a declarat artista, în exclusivitate pentru Playtech Știri.
Ileana Ciuculete a murit pe 14 martie 2017, la vârsta de 64 de ani, în urma unor complicate probleme hepatice, hepatita C și ciroza hepatică galopantă. Soarta a făcut ca, la doi ani și jumătate distanță, să-și piardă viața, într-un accident de mașină, produs în Spania, și soțul ei, Cornel Galeș.
La 7 ani de la trecerea în neființă a artistei de muzică populară, solista Elena Merișoreanu, care i-a fost bună prietenă Ilenei, până în ultima ei clipă de viață, este de părere că sfârșitul tragic al celor doi soți, la o distanță de timp atât de mică, nu pare deloc o coincidență:
"A murit Ileana, au trecut 7 ani, dar au trecut și 5 ani de la decesul lui Cornel Galeș, soțul ei. Au murit atât de repede, unul după altul. Pe la țară, e o vorbă, că Ileana n-a putut sta acolo, în Cer, fără el, atât de mult l-a iubit! L-a luat la ea.
Am fost la Cimtirul Străulești, este mereu candela aprinsă. Nașa lor de cununie a plătit pe cineva ca locul de veci să fie mereu îngrijit, pentru că ea nu poate ajunge prea des la cimitir, din cauza vârstei. Mai vine lumea, Ileana a fost foarte iubită, a fost o mare artistă din zona Olteniei", ne-a declarat Elena Merișoreanu, exclusiv pentru Playtech Știri.
În urmă cu ceva vreme, Cristian și Mugurel Sfetcu, băieții Ilenei Ciuculete, din prima căsnicie, au declarat că ar vrea, după ce se împlinesc 7 ani de la deces, să-și aducă mama într-un cimitir din Craiova.
Motivul? Nu dețin anume acte ale cavoului din Străulești și, prin urmare, nu pot face niciun fel de reparații și nici să plătească taxele. La aflarea veștii, Elena Merișoreanu le-a transmis un mesaj, prin intermediul Playtech Știri:
"Indiferent care ar fi motivul, lăsați-o acolo, lângă Cornel, să-și doarmă în liniște amândoi somnul de veci! Veți face voi cumva rost și de acele acte! Am fost la ea, la mormânt, de Sâmbăta Morților, mă duc adesea.
Am fost și în Cimitirul Bellu, am dus flori și lumânări la morminte, la artiștii Ionela Prodan și Ion Dolănescu".
Elena Merișoreanu ne-a mai dezvăluit și cum i-a apărut în vis, la trei zile după înmormântare, Ileana Ciuculete:
"Am întrebat-o în vis de ce nu a dorit ca, la înmormântare, să fie îmbrăcată într-o ie roșie, avea ea una superbă, și de ce a ales-o pe cea în alb și negru. Ileana mi-a zis că a fost dorința ei și că ia roșie trebuie să o dea Cornel cuiva de pomană.
M-a surprins acel vis. Noi am fost bune prietene, ne vizitam, ne povesteam toate cele, m-a durut sufletul să aflu că a murit atât de repede, că a avut o moarte fulgerătoare. Nimeni nu se aștepta ca Ileana Ciuculete să-și piardă viața la vârsta de 64 de ani. E o mare pierdere pentru muzica populară românească!", ne-a mai spus Elena Merișoreanu, în exclusivitate pentru Playtech Știri.